Bomstasjon på Svinesund (AutoPASS i blå filer)
**EasyGo** er eit fellesføretak (*joint venture*) mellom Noreg, Sverige, Danmark og Austerrike som gjer det mogeleg å bruke ei og same elektroniske bombrikke i alle land når ein passerer i bompengeanlegg, på ferjer og bruer. Føremålet med EasyGo er at same bombrikke skal kunna nyttast til betaling ved køyring gjennom kva som helst betalingsanlegg gjennom Nord-Europa og Austerrike.

EasyGo er basert på DSRC 5,8 GHz mikrobølgeteknikk og det er store skilnader på operatørane. Anlegga har ulik utforming og det finst inga felles EasyGo-skilting, men det finst enkelte fellestrekk.

Bomstasjon på Storebæltbrua (BroBizz i grøne filer)
Bomstasjon på Øresundbrua (BroBizz i grøne filer)

Historie
--------

EasyGo var den første kommersielle grenseoverskridande innkrevjingstenesta av bompengar i Europa. Innleiande diskusjonar byrja i 2004, då Svinesundsbrua mellom Noreg og Sverige var ved å byggjast. 
Transportstyresmaktene i Noreg og Sverige, norske Statens vegvesen og svenske Transportstyrelsen, gjekk saman med Sund & Bælt (operatør av Storebæltbrua) og Øresundsbro Konsortiet (dansk/svensk joint venture, operatør av Øresundbrua) og oppretta EasyGo i 2007.

Austerrikske ASFINAG slutta seg til partnarskapet i 2009.

Alle eksisterande nordiske system tekne i bruk før 2007 (AutoPASS og BroBizz) inngår, og ein treng ikkje endra lovgjevinga i landa. EasyGo landa har fire forskjellige valutaer og variable momsnivå.

Frå 1. januar 2021 er det eit krav på Storebæltbrua at brikkeutferdaren skal vere EETS-godkjent, noko som i realiteten gjer at dei fleste AutoPASS-brikker ikkje lenger kan nyttast, fordi berre SkyttelPASS har EETS-godkjenning. Fremtind Service har og søkt om godkjenning.

EasyGo Basic
------------

EasyGo Basic er for køyretøy som berre ferdast innanfor Skandinavia og har ei maksimalt tillaten totalvekt på 3,5 tonn.

EasyGo+
-------

EasyGo+ er ein internasjonal bompengeavtale som lèt førarar av køyretøy over 3,5 tonn betala veiavgift i Austerrike, Danmark, Sverige og Noreg ved hjelp av ei og same bombrikke i alle dei fire landa.

Utferderar
----------

EasyGo leverast frå fleire utferderar. Somme utferderar tilbyr imidlertid bombrikker for berre ei av tenestene. For at ei brikke frå ein utferdar skal vera gyldig i eit bestemt bompengeområde føreset det at utferdaren har ei avtale med bompengeselskapet i området.

| Utferdar | Land | Gyldig i |
| --- | --- | --- |
| AS24 |  Frankrike |  Austerrike Danmark Sverige |
| Axxès |  Frankrike |  Austerrike Danmark Sverige |
| BroBizz A/S |  Danmark |  Austerrike Danmark Sverige |
| DKV Euro Service GmbH & Co KG |  Tyskland |  Austerrike Danmark Sverige |
| Eurotoll SAS |  Frankrike |  Austerrike Danmark Sverige |
| Fremtind Service AS |  Noreg |  Danmark Sverige |
| Toll4Europe GmbH |  Tyskland |  Austerrike |
| ØresundPay |  Sverige |  Danmark Sverige |
| SkyttelPASS AS |  Noreg |  Danmark Sverige |
| TELEPASS SPA |  Italia |  Danmark Sverige |
| Tolltickets GmbH |  Tyskland |  Austerrike Danmark Sverige |
| W.A.G payment solutions, a.s. |  Sveits |  Austerrike |
| Fyt AS |  Noreg |  Danmark Sverige |

Sjå òg
------

* AutoPASS
* Bompengefinansierte vegar i Noreg
* Statens vegvesen

Kjelder
-------

1. ↑  Enonic. «EasyGo - AutoPASS». *www.autopass.no* (på norsk). Arkivert frå originalen 13. februar 2018. Henta 28. januar 2018.
2. ↑  «Om EasyGo | EasyGo». *easygo.com* (på norsk bokmål). Henta 28. januar 2018.
3. ↑  *arkivkopi*, arkivert frå originalen 29. januar 2018, henta 28. januar 2018
4. ↑  Thomsen, Lene Gebauer (1. mars 2017). «EasyGo: 10 år med grænseoverskridende betalingsløsninger». *BroBizz®* (på dansk). Arkivert frå originalen 29. januar 2018. Henta 28. januar 2018.
5. ↑  «Privat», *DA* (på dansk), henta 20. februar 2021
6. ↑  «Om utstedervirksomheten - AutoPASS», *www.autopass.no*, arkivert frå originalen 20. januar 2021, henta 30. mars 2021
7. ↑  «Om oss», *www.skyttelpass.no*, henta 30. mars 2021
8. ↑  «EETS-direktivet», *Regjeringen.no* (på norsk), 23. februar 2021, henta 30. mars 2021
9. ↑  «EasyGo Basic | EasyGo». *easygo.com* (på norsk bokmål). Henta 28. januar 2018.
10. ↑  «EasyGo+ | EasyGo». *easygo.com* (på norsk bokmål). Henta 28. januar 2018.
11. ↑  «Utstedere | EasyGo». *easygo.com*. Henta 12. mai 2022.

* *Denne artikkelen bygger på «EasyGo» frå Wikipedia på bokmål, den 28. januar 2018.*

Bakgrunnsstoff
--------------

* EasyGo
* AUTOPASS' nettside
* BroBizz